Να κάνουμε τη Γ.Σ. της ΕΦΟΑ, συνέλευση ελπίδας και 
προοπτικής για τον Ελληνικό Αθλητισμό και την 
Αντισφαίριση​. 
 
Συνάδελφοι, μέλη των Δ.Σ. και εκπρόσωποι στη Γ.Σ. 
 
Η επίθεση των κυβερνήσεων, τα τελευταία χρόνια, στα δικαιώματα και 
τις κατακτήσεις του λαού για να ανακάμψει η οικονομία, έχει συμπαρασύρει 
και τον ελληνικό αθλητισμό, τους συλλόγους και τις ομοσπονδίες. 
Οι ομοσπονδίες πνίγονται στα χρέη, προσπαθούν να διαχειριστούν την 
φτώχια τους με τις πετσοκομμένες κατά 60% και πλέον επιχορηγήσεις και τις 
λειψές, μη τακτικές εκταμιεύσεις. 
Οι σύλλογοι ασφυκτιούν, δεν επιχορηγούνται από πουθενά , ίσως 
κάποια ψίχουλα από τους Δήμους που κάποιοι από αυτούς ζητούν και 
ανταποδοτικά τέλη για τη χρήση των Δημοτικών εγκαταστάσεων.  
[bookmark: _GoBack] Οι αθλητές, οι οικογένειες τους, βλέπουν ότι ο αθλητισμός ο 
πρωταθλητισμός  γίνονται  πολυτέλεια που μόνο λίγοι μπορούν να 
ακολουθήσουν γιατί αναλαμβάνουν όλα τα έξοδα οι ίδιοι ( προπόνηση, ταξίδια, διαμονή κ.λπ.). 
Η ανεργία , οι απώλειες στους μισθούς, στα εισοδήματα και στις 
κοινωνικές παροχές, ο αυτόματος κόφτης και η φοροληστεία δημιουργούν 
ασφυξία και στον ερασιτεχνικό αθλητισμό. 
Οι κυβερνήσεις προσπαθούν να καθησυχάσουν με αφηγήματα και 
success story ότι θα έρθει η ανάκαμψη και θα τελειώσουν τα προβλήματα του 
λαού, αλλά ανάκαμψη με τσακισμένους μισθούς, τσακισμένες συντάξεις και 
μηδενικές επιχορηγήσεις  κάνουν τον αθλητισμό πανάκριβο χόμπι για λίγους. 
 
Συνάδελφοι, 
 
Αξιοποιήστε τη Γ. Σ., ακούστε τους προβληματισμούς και τις σκέψεις μου, 
βγάλτε συμπεράσματα για το πώς πρέπει να προχωρήσουμε, πως πρέπει να 
σταθούμε απέναντι στα βάρβαρα μέτρα πως θα φτιάξουμε μια μαζική 
διεκδικητική ομοσπονδία που μαζί με τις άλλες ομοσπονδίες τους αθλητικούς 
συλλόγους, τους γονείς και τους αθλητές θα διεκδικήσουμε τον αθλητισμό που
μας αξίζει και ονειρευόμαστε ώστε να καλυφθούν οι σύγχρονες ανάγκες των 
νέων και όλων των αθλητών. 
Να παλέψουμε ενάντια στην κυρίαρχη πολιτική που ιδιωτικοποιεί τα 
πάντα και κάνει τη σωματική άθληση, τον αθλητισμό, εμπόρευμα που 
πουλιέται και αγοράζεται. 
Γιατί ο αθλητισμός πρέπει να είναι δικαίωμα όλων και ιδιαίτερα των 
νέων και όχι  πολυτέλεια για λίγους. 
Γι’ αυτό ο σχεδιασμός του κράτους θα πρέπει να δημιουργεί 
προϋποθέσεις (χρηματοδότηση, υλικοτεχνική υποδομή, επιστημονική στήριξη)
ώστε να αναπτυχθεί η αντισφαίριση στο maximum των δυνατοτήτων που 
υπάρχουν. 
Το κράτος θα πρέπει να παρέχει τη δυνατότητα αυτή τόσο μέσα στο 
σχολείο όσο και μέσα στους ομίλους Αντισφαίρισης που δραστηριοποιούνται 
σε κάθε γειτονιά. 
Στην παρούσα φάση ο ρόλος των ομίλων μας είναι ενισχυμένος και 
έρχεται να καλύψει το κενό του κράτους στο μαζικό αθλητισμό δημιουργώντας
τμήματα mini tennis ενηλίκων, χόμπι κ.τ.ο.  
Αυτό βοηθάει στην οικονομική τους ενίσχυση αλλά και στην ανίχνευση 
ταλέντων μιας και δεν υπάρχει καμιά οικονομική ενίσχυση από το κράτος 
καθώς και καμιά άλλη διαδικασία ανάδειξης ταλέντων. 
Ιστορικά οι όμιλοι αντισφαίρισης αποτελούν το πιο κοντινό στο λαό 
αθλητικό φορέα και θα έπρεπε να χρηματοδοτούνται για να προσφέρουν 
δωρεάν αθλητισμό σε όλους και να αξιοποιούν τα ταλέντα μέσα από τις 
αγωνιστικές τους δραστηριότητες.  
 
Συνάδελφοι, 
 
Σήμερα είναι επιτακτική ανάγκη η δημιουργία ενός μετώπου από γονείς, 
αθλητές, ομίλους, ομοσπονδίες που θα διεκδικήσουν δωρεάν αθλητισμό για 
όλους. 
Θα απαιτήσουν:  
✓Αξιοποίηση όλων των εγκαταστάσεων (Εθνικών αθλητικών 
κέντρων, Δημοτικών αθλητικών κέντρων κ.λπ.) με κονδύλια από 
τον κρατικό προϋπολογισμό για ανακατασκευή, ανανέωση και 
συντήρηση αυτών . 
✓Καμιά αθλητική εγκατάσταση να μη παραχωρηθεί σε ιδιώτες και 
επιχειρηματικά συμφέροντα που κρύβονται πίσω από αθλητικά 
σωματεία 
✓Όχι στη σύμπραξη Δημοσίου και Ιδιωτικού τομέα (ΣΔΙΤ) στις 
αθλητικές εγκαταστάσεις. 
✓Εξασφάλιση κονδυλίων από το κράτος για επιμόρφωση των 
προπονητών. 
✓Δωρεάν εξέταση όλων των αθλητών με ευθύνη του κράτους ανά 
3μήνο με προληπτικές εξειδικευμένες εξετάσεις 
✓Αύξηση των τακτικών επιχορηγήσεων στην ομοσπονδία με βάση 
τις πραγματικές ανάγκες για την ανάπτυξη του αθλήματος, για την 
εξέλιξη των αθλητών, πρωταθλητών, και χρηματοδότηση των 
ομίλων για να μειωθούν οι συνδρομές των γονιών 
✓Κατάργηση της κατηγοριοποίησης των ομοσπονδιών που προωθεί 
η Γ.Γ.Α.  
✓Άμεση τακτοποίηση των οικονομικών εκκρεμοτήτων από 
παρελθόντα έτη που έχουν δημιουργηθεί με ευθύνη της Γ.Γ.Α. στην 
Ομοσπονδία.  
✓Τακτικές επιχορηγήσεις στους ομίλους για να καλύπτουν τα 
λειτουργικά τους έξοδα για να γίνει δωρεάν ο αθλητισμός για 
όλους 
✓Να καταργηθεί κάθε επιχειρηματική δράση στους Ομίλους 
Αντισφαίρισης. 
✓Η Ομοσπονδία να έχει την ευθύνη ελέγχου των σωματείων και να 
ελέγχει αυστηρά τους σκοπούς και το ρολό τους. 
✓Να προσλάβει επιστημονικό προσωπικό για έρευνα και έλεγχο 
των δράσεων της με ποσοτικούς και ποιοτικούς δείκτες. 
✓Να επεξεργαστεί σχέδιο ανάπτυξης στα σχολεία σε συνεργασία με 
το επιστημονικό δυναμικό.  
✓Να συμβάλλει και να απαιτήσει ανοικτά δημοκρατικά αθλητικά 
σωματεία με συμβολική συνδρομή των μελών και την δωρεάν 
άθληση τους. 
 
 
Συνάδελφοι, 
 
 
ξεκινάμε από σήμερα καλώντας όλους τους αθλητές, τους γονείς, τους 
ομίλους, τις άλλες ομοσπονδίες και σωματεία να δημιουργήσουμε μια συμμαχία 
για να ανατρέψουμε τα σχέδια τους που έχουν στόχο το μαρασμό του ελληνικού 
ερασιτεχνικού αθλητισμού και το πέρασμα του στους επιχειρηματικούς 
ομίλους. 
 
 
 
ΒΡΟΝΤΟΦΩΝΑΖΟΥΜΕ:    ΦΤΑΝΕΙ ΠΙΑ ! 
  
 
 
 
ΠΑΝΑΓΙΩΤΗΣ ΝΤΟΝΤΟΣ, 
Πρόεδρος Ομίλου Αντισφαίρισης Πετρούπολης 
Υποψήφιος για το Δ.Σ. της ΕΦΟΑ  
  

